ΚΑΝΟΝΙΣΜΟΣ ( ΕΟΚ ) αριθ . 888/91 ΤΗΣ ΕΠΙΤΡΟΠΗΣ της 10ης Απριλίου 1991 για τροποποίηση του κανονισμού ( ΕΟΚ ) αριθ . 2190/90 για την πώληση σε προκαθορισμένη τιμή μη μεταποιημένων σταφίδων στις βιομηχανίες απόσταξης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2201/90 ( 2 ), και ιδίως το άρθρο 8 παράγραφος 7,

τον κανονισμό ( ΕΟΚ ) αριθ . 1206/90 του Συμβουλίου της 7ης Μαΐου 1990 για τον καθορισμό των γενικών κανόνων του καθεστώτος ενίσχυσης στην παραγωγή στον τομέα των μεταποιημένων οπωροκηπευτικών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2202/90 ( 4 ), και ιδίως το άρθρο 6 παράγραφος 2,

Εκτιμώντας :

ότι το άρθρο 6 παράγραφος 2 του κανονισμού ( ΕΟΚ ) αριθ . 626/85 της Επιτροπής της 12ης Μαΐου 1985 σχετικά με την αγορά, πώληση και αποθεματοποίηση μη μεταποιημένων σταφίδων και ξηρών σύκων από τους οργανισμούς αποθεματοποίησης ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3601/90 ( 6 ), προβλέπει ότι τα προϊόντα που προορίζονται για ειδικές χρήσεις πωλούνται σε προκαθορισμένες τιμές ή στο πλαίσιο διαδικασίας δημοπρασίας -

ότι οι ελληνικοί οργανισμοί αποθεματοποίησης κατέχουν ακόμη 158 τόνους κορινθιακής της συγκομιδής 1986 και 11 848 τόνους σουλτανίνας μη μεταποιημένης της συγκομιδής 1988 - ότι τα προϊόντα αυτά αντιμετωπίζουν δυσκολίες διαθέσεως στην αγορά διατροφής των ζώων - ότι, δεδομένης της επιπλέον ζήτησης εκ μέρους της βιομηχανίας απόσταξης, πρέπει να αυξηθούν οι ποσότητες που προορίζονται για τη χρήση αυτή από τον κανονισμό ( ΕΟΚ ) αριθ . 2190/90 της Επιτροπής ( 7 )-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Στο άρθρο 1 του κανονισμού ( ΕΟΚ ) αριθ . 2190/90, η παράγραφος 1 αντικαθίσταται από το ακόλουθο κείμενο :

"1 . Οι ελληνικοί οργανισμοί αποθεματοποίησης που απαριθμούνται στο παράρτημα προβαίνουν στην πώληση 158 τόνων κορινθιακής σταφίδας συγκομιδής 1986 και 10 000 τόνων σουλτανίνας συγκομιδής 1988, κατ' ανώτατο όριο, σύμφωνα με τις διατάξεις των κανονισμών ( ΕΟΚ ) αριθ . 626/85 και ( ΕΟΚ ) αριθ . 913/89 με τιμή :

- 11,3 Ecu ανά 100 χιλιόγραμμα καθαρού βάρους για την κορινθιακή και

- 9,3 Ecu ανά 100 χιλιόγραμμα καθαρού βάρους για τη σουλτανίνα ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 10 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 201 της 31 . 7. 1990, σ . 1 . ( 3 ) ΕΕ αριθ . L 119 της 11 . 5 . 1990, σ . 74 . ( 4 ) ΕΕ αριθ . L 201 της 31 . 7 . 1990, σ . 4 . ( 5 ) ΕΕ αριθ . L 72 της 13 . 3. 1985, σ . 7 . ( 6 ) ΕΕ αριθ . L 350 της 14 . 12 . 1990, σ . 54 . ( 7 ) ΕΕ αριθ . L 198 της 28 . 7 . 1990, σ . 29 .